‘Kyk, pella,” betig 'n man my toe hy my op straat inhaal, “wat my so die hel in maak van julle resensensente (sic), is omdat julle so diep in 'n fliek ingaan, dit voel of ek 'n graad in pretensie nodig het om te verstaan wat julle sê, laat staan nog of ek R70 daarop moet uitgee. Praat vir 'n verandering reguit en sê vir my of ek en my pelle om 'n vuurtjie met 'n tjoppie oor die moewie kan praat.”
In hierdie gatskopfliek ontmoet ons Michael Bryce (Ryan Reynolds), die beste lyfwag sedert die wêreld se grootste diktator sy eie lyfkneg aangestel het. ’n Mens kan sommer sien hy weet wat hy doen, want sy ken is so vierkantig soos 'n vragmotor se enjinkap, sy stoppels dik genoeg vir 'n skaap om in te wei en sy oë sê: “My pel. Ek ken my frieken storie.”
Totdat hy 'n sluipskutter moet oppas en lewend by die hof uitkry sodat hy teen een of ander despoot kan getuig.
So tussen die worsie op die ­kole en die derde Kasteel sal jy en jou pelle 'n paar van die beste grappe uit die fliek aanhaal en luidkeels daaroor lag.
Dis ook net Jackson wat sulke dialoog kan uitdink, want 'n mens vermoed dat hy baie van sy dialoog geïmproviseer het. Hy is mos die meester van koel improvisasie waar sy woorde so lekker afgaan soos sout en asyn oor lekker nat slaptjips.
Maar karre wat rol, die bande wat skreeu, die swetsery en gekorswel terwyl daar gejaag word en die voetgangers wat uit die pad hol, gee genoeg waarde vir jou geld.
Daar is geen vernuwing nie en niks meer opwindends as tientalle motors wat afgeskryf word nie. Maar as 'n man 'n fliek soek om 'n Saterdagmiddag mee te verwyl voor die game en die kuier om die vuur, is hierdie rolprent so lekker soos 'n skaapribbetjie uit die High Karoo. Moet miskien nie vir vroulief saamvat nie.
Annabelle is 'n pop met 'n grilleriger storie as Chucky destyds in Child’s Play, en daar is geen keer aan daardie oë met die duisend-treë-kyk nie. In hierdie voorganger van al die Annabelle- en Conjuring-rolprente ontmoet ons Annabelle toe sy gemaak is. ’n Poppemaker skep haar, maar 'n tragedie vernietig sy lewe. Wanneer 'n groep weeskinders 12 jaar later in sy huis kom woon, soek sy dooie dogtertjie na 'n siel beter as 'n stokstywe pop om weer die lewe te smaak. Die regie is soms net te doelbewus en manipulerend, maar tog het dit lekker skrikmaak-oomblikke.
Met 'n kille woede en genadelose en nugter oopvlekking van wat gebeur het, word die afskuwelike gesig van rassisme en vooroordeel blootgelê. Jy moet sterk senuwees hê. Die uittartings- en marteltonele is realisties en taai. 'n Stroewe, maar aangrypende oopvlekking van 'n misdaad wat skaamteloos toegesmeer is.
Is jy al afgekraak oor hoe jy lyk, wat jy eet en bloot oor wie jy is? Jy’s nie alleen nie. Dié bekendes moes ook al talle struikelblokke oorkom.
Sy het behandeling daarvoor ontvang. In 2016 het sy weer ’n terugslag gehad toe sy en haar kêrel in daardie stadium, die akteur Wilmer Valderrama (38), ná ses jaar uitmaak, maar sy is nou weer op die regte pad.
Die gespot het so erg geword dat sy tuis onderrig moes word. Maar sy het haar nie deur afjakke laat onderkry nie. Die langbeenskoonheid (23) was in 2014 vyfde in die werklikheidsreeks America’s Next Top Model.
Deesdae val ontwerpers soos Marc Jacobs oor hul voete om vir haar werk aan te bied en sy pryk op al wat ’n loopplank en tydskrifvoorblad is.
Toe die beeldskone Kendall vanjaar by die Golden Globes-prysaand met puisies en al aan haar gesig op die rooitapyt verskyn, het sy aan die wêreld gewys sy het velprobleme nes ander mense.
Om op 20 ’n sakevrou, miljoenêr en boonop lid van een van die beroemdste families ter wêreld te wees, klink dalk soos ’n droom maar roem is soms vir Kylie ’n bitter pil om te sluk.